**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. április 25-i nyilvános ülésére**

**TÁRGY:**

**Közös közérdekű célok megvalósítására irányuló együttműködés kialakítása a MÁV Zrt.-vel**

**ELŐADÓ:**

Druskoczi Tünde

polgármester

**Tisztelt Képviselő-testület!**

Balatonberényben a Vasútállomás környezetének rendezettsége a MÁV Zrt. és a település közös érdeke.

A MÁV Zrt.-vel kötött együttműködési megállapodás keretében a helyi önkormányzatok vállalhatják, hogy részt vesznek a területükön található vasútállomás közvetlen környezetének rendben tartásában. A vállalt feladatok ellátásához az önkormányzat a Ptk. szerinti közreműködő igénybevételére jogosult.

Balatonberény Község Önkormányzata Képviselő-testületének 153/2023.(VIII.10.) határozata felhatalmazta a polgármestert, hogy keressen a zöldterületek kaszálására vállalkozót, vállalkozást, és kérjen ajánlatot a területek önkormányzati együttműködéssel történő gondozására.

Balatonmáriafürdő Község Önkormányzata már korábban megkötötte a MÁV Zrt-vel a vasúti zöldterületek kaszálására irányuló együttműködési szerződést és egy egyéni vállalkozó közreműködésével tesz eleget a vállalt feladatnak.

Ez az egyéni vállalkozó vállalná Balatonberény területén is a kaszálást, évente legfeljebb 8 alkalommal.

A MÁV Pályavasúti Területi Igazgatóság Pécs Területi Ingatlankezelési és Zöldterület karbantartási Osztálya részéről helyszíni bejárást követően pontos helyszín- és alaprajz készült a balatonberényi állomás és környéke, valamint az azzal határos közterületek nagyságáról (az 1750+00 és 1773+00 hm szelvények között (654/4; 654/10; 654/8; 64/1 Hrsz-ú földterületek 1. sz. melléklet szerint).

Ennek alapján a MÁV megküldte az együttműködési megállapodás tervezetet, ami egy 2021-ben kidolgozott minta-szerződés, minden eddigi önkormányzati partnerrel ezt a megállapodást kötötték meg.

Amennyiben a T. Képviselő-testület azt a döntést hozza, hogy Balatonberény Község Önkormányzata is kösse meg az együttműködési megállapodást, célszerű lenne ezt már 2024. június 1-től érvényesíteni. A vállalkozó el tudja végezni a kaszálást ettől az időponttól kezdődően és rendelkezik a munkavégzéshez szükséges szakmai végzettséggel (munkavédelmi oktatásban részesült), így a MÁV Zrt. biztosítani tudja számára a vasúti területre való belépéshez szükséges névre szóló, át nem ruházható engedélyt.

A kaszálandó zöldterület nagysága 29.917 m2, a MÁV által felajánlott díj 4.068.712 Ft/év/8 alkalom kaszálás. A díjak a KSH által hivatalosan közzétett fogyasztói árindex mértékével évente egyszer módosításra kerülnek.

Az állomás területén lévő 2 db virágtartóba egy- és kétnyári virágok ültetését, gondozását a Településüzemeltetési Nonprofit Kft. el tudja végezni. Ehhez a MÁV Zrt. részéről 1.500 Ft/év összegű díjat kínál a szerződés.

Az elvégzett munkáról a MÁV Zrt. a tárgy negyedévet követő hónap 10. napjáig a SAP rendszer által generált teljesítési igazolást állítana ki. A teljesítési igazolás kiállítását követő 3 munkanapon belül készítheti el önkormányzatunk a pénzforgalmi számlát, feltüntetve rajta a MÁV Zrt. rendelésszámot.

A szerződés-tervezet szerint az elszámolási időszak egy naptári negyedév.

A MÁV által készített megállapodás-tervezet teljes szövege, valamint a szerződéshez kapcsolódó megalapozó dokumentumok az előterjesztés mellékletében találhatók.

1. **Határozati javaslat:**

Balatonberény Község Önkormányzat Képviselő-testülete a MÁV Zrt.-vel kötendő együttműködési megállapodást megismerte, megtárgyalta és a szerződés megkötését **nem támogatja**.

1. **Határozati javaslat:**

Balatonberény Község Önkormányzat Képviselő-testülete a MÁV Zrt.-vel kötendő együttműködési megállapodást megismerte, megtárgyalta és a szerződés megkötését **támogatja**. Felhatalmazza a polgármestert az „Együttműködési megállapodás” aláírására.

Határidő: 8 nap

Felelős: Druskoczi Tünde polgármester

Balatonberény, 2024. április 16.

Druskoczi Tünde sk.

polgármester